मुंबई: पश्चिम बंगाल से सऊदी अरब के जेद्दा गए 27 तीर्थयात्रियों के लापता होने के मामले की जांच महाराष्ट्र एटीएस ने शुरू कर दी है. एटीएस ने मुंबई के एक ट्रैवल एजेंट के अलर्ट करने पर जांच शुरू की है.मुंबई के ट्रैवल एजेंट पश्चिम बंगाल के मुर्शिदाबाद के एक ट्रैवल एजेंट के साथ मिलकर इन यात्रियों का बंदोबस्त देख रहे थे. लापता हुए लोगों में से एक शेख नुरुज्जमन के घरवालों ने बताया कि वह 8 फरवरी को जेद्दा जाने के लिए मुर्शिदाबाद से निकला था. उन्होंने बताया कि तय कार्यक्रम के मुताबिक 44 वर्षीय शेख नुरुज्जमन को 22 फरवरी को लौटकर आना था, लेकिन अब तक उसका कोई पता नहीं है.